ምንኣስ ሓው ወይዘሮ እሙን ጌታቸው፡ ኣይተ ኣካሉ ጌታሁን ድማ፡ እቲ ስድራ ኩሉ ሰብ ካብ ዝፈልጦ ወፃኢ ብፍሉይ ዘዘራቦም ኣካል ከምዘየለ ሓቢሩልና። ''ከም ማንም ኢትዮጵያዊ፡ ንስኹም ከምዝሰማዕኹሞ ኢና ብሚድያ ሰሚዕና። ንስኹም ክንድቲ እቲ ትፈልጥዎ እዩ ንሕና ዘለና ኣፍልጦ። እዚ ጥራሕ እየ ክነግረኪ ዝኽእል። ንስኹም ካብ ዝሰማዕኽሉ መንገዲ ወፃኢ ብፍሉይ ዝሰማዕናሉ መንገዲ የለን። ሕዚ ኣብ ስድራ ዘሎ ስምዒት ከቢድ እዩ። ንዓና ዝፀወዐናን ብፍሉይ ዝነገረና ኣካል የለን። ዝኾነ ሰብ እዩ ብሚድያ ይመሓላለፍ ኣሎ ኢሉና። ካብ ሚድያ ሰሚዕና''። ዳይሬክተር ጀነራል ፖሊስ ፌደራል ኣይተ ዘይኑ ጀማል ኢንጂነር ስመኘው በቀለ ንባዕሎም 'ቀቲሎም' ዝበልሉ ምኽንያት እንተቐምጡ፡ ምስ ስራሕ ኣፈፃፅማ እቲ ግድብ ተተሓሒዙ ብዝነበረ ፀቕጢ ክኸውን ከምዝኽእል ይግምቱ። ''ኣፈፃፅማ ህንፀት ግድብ ህዳሰ ምድንጓዩ፤ መንግስቲ እውን ብዙሕ ወፃኢ ምውፅኡን ንተወሳኺ ወፃኢ ምቅልዑን፤ ምስ ሜቴክ ተተሓሒዙ ድማ፡ ኣፈፃፅማ ስርሑ ብጣዕሚ ትሑት ምዃኑን ዝተኸፈሎ ገንዘብ ድማ ልዑል ምዃኑን እዩ። እቲ ገንዘብ ድማ ብዘይናህቶም ፍቐድ ዘይኽፈል ምዃኑ እዩ። ሳሊኒ ድማ ልዕሊ 250 ዩሮ ተወሳኺ ክፍሊት ምሕታቱ፤ እዚኦም ኩሎም ተደሚሮም፡ ኣብቶም ኢንጂነር ልዑል ጭንቀት ምፍጣሩ ውፅኢት እቲ ምርመራ የመላኽት" ብምባል እቶም ኢንጂነር ንባዕሎም ክቐትሉ ምኽንያት ከምዝኾነ ተዛሪቦም። ኣብዚ ሰሙን ምስ ምድንጓይ ህንፀት እቲ ፕሮጀክት ተኣሳሲሩ፡ ሜቴክ ስሙ ኣብ መንግስቲ ሚድያ ክጋዋሕ ዝቐነየ እንትኸውን ምስዚ ኮነ ተባሂሉ ንምትእስሳር ዶ ይኾን ዝብል ኣብ ህዝቢ ሕቶ ይፈጥር ኣሎ። ምንጪ ስእሊ, FBC መግለጺ ስእሊ, ስድራ ኢንጂነር ስመኘው በቀለ ይኹን እምበር ውፅኢት እዚ ምርመራ ንልዕሊ ወርሒ ይጽበዩ ንዝነበሩ፡ ስድራ ኣብ ዳግማይ ሓዘን ኣእትይዎም ኣሎ። ሕሱም ሕርቃን፡ ስድራ ብዛዕባ እዚ ጉዳይ ክዛረቡ ድሌት ከምዘይብለን ካብ ኣንደበት ወይዘሮ መንበረ መኮንን ዝተረዳእናዮ እዩ። ''በይዛኹም ግደፉና። ሓቀይ ስመኘው ሞይቱ ኣሎ። ሓቀይ ንባዕሉ ቀቲሉ ተባሂሉ ኣሎ?
